open-index/open-wikipedia-markdown huggingface dataset:
Кобаламин

**Витаминот В<sub>12</sub>** (**кобаламин**, **цијанокобаламин**) e витамин што e растворлив во вода и е многу важен за метаболитичките процеси. Името витамин В<sub>12</sub> во принцип се користи за група слични атоми што содржат кобалт.

По хемиската структура овој витамин е еден од најсложените витамини. Основата на овој витамин ја сочинува јадрото корина и затоа целиот овој збир на соединенија се нарекува кориноиди. Јадрото го сочинуваат четири редуцирани пиролни прстени кои се меѓусебно поврзани, додека кобалтот го сочинува средиштето на молекулата и со цврста ковалентна врска е врзан за четирите кислородни атоми. Присуството е многу важно за биолошката активност. Соединението содржи и нуклеоидни остатоци како (бази, шеќери, фосфати). Во зависност од групата која е комплексно врзана за кобалтот се разликуваат многу деривати (цијанокобаламин, хидроксикобаламин, метилкобаламин). Неговата стуктура е утврдена со методата рендгеноструктурна анализа од страна на Роберт Вудборт и Алберт Ешенмозер.

Витаминот В12 не го синтетизираат животните и растенијата, a го синтетизираат некои видиви на бактерии, како на пример микрофлората на преживарите која го синтетизира во неопходни количини. За човекот основни извори на витаминот В12 се производите од животинско потекло, морските плодови, додека месото е сиромашен извор на овој витамин. Овој витамин брзо се разградува на светло па затоа неопходно е е да се чува на темни места. Има значаен антитумуристичен ефект и може да биде добар извор на енерија не замо за човековото тело туку и за неговиот нервен систем. Го одржува нервниот систем, ја подобрува концентрацијата, памтењето и рамнотежата. Препорачани дневни количини на овој витамин за добра здравствена форма се 2 μg / ден. Недостатокот од овој витамин може да доведе до анемија и до некои невролошки болести.

## Наводи

## Надворешни врски
* „Сè што треба да знаете за витаминот Б12!“, Д-р Митов

Категорија:Б-витамини
Јон Исаја

**Јован Исаја - Јон** (Тетово,  - , ) — македонски филмски, театарски и телевизиски глумец.

## Животопис
Јон Исаја бил роден во Тетово на 5 јануари 1915 година. Тој потекнува од печалбарско семејство, па годините на детството и младоста ги поминал во Романија каде ја завршил и Театарска академија во Букурешт во 1942 година. Станал член на Драмата на МНТ од 1951 па до 1964 година. Кариерата ја продолжил во Драмскиот театар во Скопје. Настапувал на филм и телевизија. Го негувал сценскиот говор и се залагал за строго психолошко обликување на ликовите.

## Филмографија
|- style="background: Lavender; text-align:center; "
| colspan="4" |1960-ти
|-
| 1961 || Солунските атентатори || /
|-
| 1961 || Мирно лето || /
|-
| 1965 || Денови на искушение || Христов
|-
| 1966 || До победата и по неа || /
|-
| 1967 || Мементо || /
|-
| 1969 || Републиката во пламен || /
|-
| 1969 || Време без војна || /
|-
| 1969 || Книга за Јов ТВ филм || /
|-
| 1969 || Враќање од рајот ТВ филм || /
|- style="background: Lavender; text-align:center; "
| colspan="4" |1970-ти
|-
| 1970 || Цената на градот || Заложник 2
|-
| 1970 || Мртва стража ТВ филм || /
|-
| 1971 || Некаде морам да те чекам ТВ филм || /
|-
| 1972 || Истрел || /
|-
| 1975 || Парадоксот на Диоген ТВ филм || Др Алексеј Кондарко
|-
| 1977 || Исправи се, Делфина || Судија
|-
| 1979 || Наши години ТВ серија || /
|- style="background: Lavender; text-align:center; "
| colspan="4" |1980-ти
|-
| 1981 || Црвениот коњ ТВ-филм || /
|-
| 1982 || Илинден ТВ серија || /
|-
| 1983 || Црвениот коњ ТВ-серија || /
|- style="background: Lavender; text-align:center; "
| colspan="4" |1990-ти
|-
| 1990 || Северна грешка ТВ филм || Стариот
|-
| 1991 || Болва в' уво ТВ-филм || Доктор Финаш
|}

## Наводи

## Надворешни врски
* Јон Исаја на мрежното место на Македонскиот информациски филмски центар
* 

Категорија:Глумци од Тетово
Категорија:Починати во Скопје
Категорија:Македонски театарски глумци
Категорија:Македонски филмски глумци
Категорија:Македонски телевизиски глумци
Петар Здравев

**Петар Здравев** (Тетово,  - Скопје, 1960) бил професор на Медицинскиот факултет во Скопје (Катедра за оториноларингологија).

## Животопис
Здравев е роден во Тетово на 25 јуни 1883 година. Студирал во Швајцарија на Универзитетот во Женева. Во есента 1915 година со група други македонски студенти во Женева се организирале и основале Академско друштво „Македонија“ со цел да го запознава јавното мислење со положбата на македонскиот народ и да го актуелизира решавањето на македонското прашање. Здравев бил член на Иницијативниот одбор за обединување на македонските друштва (1918), а по создавањето Сојуз на македонските друштва во Швајцарија бил избран за потпретседател на Генералниот совет. Учествувал во акциите за придобивање на европското јавно мислење и на владите на големите сили-победнички за разрешување на македонското прашање на Мировната конференција, со примена на правото за самоопределување и за создавање самостојна македонска држава. Во 1947  бил избран меѓу првите 19 наставници на новоформираниот медоцински факултет во Скопје и станува основоположник на Клиниката за оториноларингологија и шеф на Катедрата сè до неговото пензионирање во 1957 година. Починал во Скопје во 1960 година.

## Наводи

Категорија:Луѓе од Тетово
Категорија:Починати во Скопје
Категорија:Македонски лекари
Категорија:Македонски оториноларинголози
Габро

thumb|Габро
**Габро** е длабинска магматска карпа од групата на габровите и базалтите. Има зрнеста структура, а текстурата е најчесто масивна. Изграден е од следните минерали: базични плагиокласи, моноклински пироксени и оливин, а како акцесорни минерали се појавуваат илменит, апатит и магнетит.

Многу е честа појавата на секундарни минерали во габровите, како што се: сосирит, уралит, сфен, епидот, калцит и хлорид.

Габрото обично се појавува во поголеми магматски тела, има темнозелена до црна боја. На подрачјето на РМ габрови се појавуваат во рамките на офиолитската секвенца на океанската кора во комплексот Демир Капија–Гевгелија.

## Наводи

Категорија:Магматски карпи
Петре Филиповски

**Петре Филиповски** (прекар: ***Гарката***) роден во село  во 1780-тите, починал во  во , ― еден од најистакнатите претставници на мијачката (дебарската) резба, кој потекнува од родот Филиповци од с. Гари во Мала Река. Патот на неговата наобразба и обука во резбарскиот занает се истражува врз основа на семејни преданија и стилска анализа на бројни иконостаси на територијата на денешна Света Гора, Грција, Албанија и Македонија во текот на XVIII век и раниот XIX век. Одликите на неговата работа „нагласено присуство на човечки, растителни и животински фигури обликувани во згуснат простор, со скусени пропорции, како и специфичната архитектоника на иконостасите што ги изработил“
 се препознаваат во постарите резби на епирските зографи, распространети најмногу во северозападна Грција, во Албанија и во Македонија во 18 век. Со сигурност се знае дека дело на неговата тајфа се иконостасите во црквата на: 
* Лесновскиот манастир (1814), 
* црква „Св. Спас“ - Скопје (1824), 
* црква „Св. Ѓорѓи“ - Призрен (1829) и 
* Бигорскиот манастир (1835).

Се смета дека соработувал при изведбата на иконостасот во црква „Св. Богородица“ - Скопје (околу 1840), во Рилскиот манастир (1841-1842), во црква „Св. Благовештение“ - Прилеп (по 1838). Последното остварување бил иконостасот во црква „Св. Никола“ - Крушево, која била запалена во 1903.

## Родослов

## Извор
* 

Категорија:Луѓе од Гари
Категорија:Македонски зографи
Категорија:Претставници на Дебарската школа
Терцијар

**Терцијар** — геолошки период од изумирањето на диносаурусите, приближно пред околу 65 милиони, и почетокот на последното ледено доба (квартер) пред околу 1,8 милиони години. Според моментно важечката временска скала, наместо терциерот стојат два периода: палеоген и неоген, кои понатаму се поделени на епохи. Според тоа, терцијарот е времето од почетокот на геолошката епоха палеоцен до крајот на геолошката епоха плиоцен.

На почетoкот на терцијарот цицачите ги замениле влекачите како доминантна група `рбетници. Секоја епоха на терцијарот е определена според одреден стадиум во развојот на цицачите. Најраните препознатливи хоминоидни предци на човекот Proconsul и Australopithecus се појавиле во овој период. Денешните птици, влекачи, водоземци, риби и безрбетници или веќе биле бројни на почетокот на овој период или се појавиле на самиот негов почеток. Се појавиле и современите фамилии на цветниците. Морските безрбетници и `рбетници претрпеле средно ниво на еволуција.

Климата во текот на терцијарот полека почнала да се лади, почнувајќи од палеоценот со тропско-кон-умерени температури, а се завршила со широко замрзнување на крајот на периодот.

## Наводи

Категорија:Геолошка скала
Шаховски турнир во Нанѓинг

**Шаховски турнир во Нанѓинг**, познат и како „**Бисерна пролет**“ — шаховски турнир кој се одржува еднаш годишно во Нанѓинг, НР Кина. На турнирот учествуваат 6 супер велемајстори, при што секој од нив игра по две партии со секој останат противник, па турнирот добива карактер на Берегровуиот систем. Првиот турнир се одржа во декември 2008, на кој победи Веселин Топалов. Место на одржување на турнирот е хотелот Бисерна пролет во Нанѓинг.

Според Силвио Данаилов, менаџерот и тренер на Топалов, овој турнир „со сигурност ќе биде еден од Гренд слем турнирите“, зборови кои се остварија во 2009.

## Организација

Турнирот е организиран од страна на општината на градот Нанѓинг, административниот центар *Шах и карти*, народната влада на округот Пуку и управата за спорт во Нанѓинг.

Спонзори на турнирот се фармацевтската компанија *Џангзу Канион*, дневниот весник *Јангџи* и Манделовиот меѓународниот универзитет за претприемништво.

Наградниот фонд на турнирот изнесува 250.000 €, од кои победникот добива 80.000 €.

Организацијата на турнирот е поддржана од страна на ФИДЕ, Европската шаховска федерација и Азиската шаховска федерација.

## Турнири
### 2008
Првиот турнир се одржа од 10 до 22 декември 2008, а на отворањето присуствуваа познати шаховски официјални работници, како претседателот на ФИДЕ Кирсан Иљумжинов, претседателот на Европската шаховска федерација Борис Кутин, претседателот на Азиската шаховска федерација Шеих Султан, генералнот секретар на ФИДЕ Лиан Џиронг, но и канадскиот екоомист и добитник на Нобеловата награда за економија Роберт Мандел. На турнирот учествуваа шест шахисти: Веселин Топалов, Василиј Иванчук, Левон Аронјан, Сергеј Мовсесјан, Петар Свидлер и Бу Сјанџи. Со Ело рејтинг од 2751,6 бода, турнирот беше од највисока, 21. категорија и беше најсилниот турнир кој некогаш се одиграл во НР Кина. Победник на турнирот, а со тоа и прв победник во историјата на турнирот беше Веселин Топалов.

:

### 2009
Во 2009, турнирот се одржа од 27 септември до 9 октомври. Учествуваа шест супер велемајстори: Веселин Топалов, Магнус Карлсен, Дмитри Јаковенко, Тејмур Раџабов, Петар Леко и Ванг Јуе. Турнирот беше со Ело рејтинг од 2761 бод, повторно од 21. категорија и беше вклучен во Гренд-слем шаховските турнири за сезоната 2009-2010. На турнирот доминираше младиот норвешки велемајстор Магнус Карлсен, кој оствари резултат 8/10, со оценет рејтинг од 3002 бода, највисок во историјата на шаховските турнири.

:

### 2010
На турнирот во 2010, кој се одржа од 18 до 30 октомври, учествуваа победникот од претходното издание, Магнус Карлсен, светскиот првак, Вишванатан Ананд, како и Веселин Топалов, Вугар Гашимов, Ванг Јуе и Етјен Бакро. На турнирот, победи Карлсен со бод повеќе од Ананд, со што ја одбрани титулата освоена претходната година.

:

## Наводи

## Надворешни врски
* Официјално мрежно место
* Извештај за турнирот во 2008 на мрежното место на ChessBase
* Извештај за 2009 на мрежното место на ChessBase
* Фотографии од турнирот

Нанѓинг
Категорија:Шахот во 2008 година
Категорија:Нанѓинг
Палеозоик

thumb|240px|Трилобит

**Палеозоик** е долга геолошка ера во развојот на Земјата која почнала пред околу 542, а траела до пред околу 251 милиони година, сметајќи од сегашно време. Називот потекнува од грчките зборови „палео“ (стар) и „зооик“ (живот). Палеозоикот е прва (најстара) ера на еонот фанерозоик.

Палеозоикот се дели на периоди, одејќи од најстариот кон најмладиот: камбриум, ордовик, силур, девон, карбон и перм.

Периодот на камбриум претставува период на зачетокот на животот. Во камбриумот, пред околу 540 милиони години, на копното немало никаков живот, но затоа во морето живееле разновидни растенија и животни со меко тело: мекотели, медузи, сунѓери. Познато е дека трилобитите имале големо хоризонтално распространување, но и дека голем број родови изумреле кон крајот на камбриумот. Во текот на следните 160 милиони години се појавиле нови морски животни: корали и морски лилјани, како и необични риби без вилици наречени безвилични ’рбетници или „тркалезноусти“. Воедно тие се и првите ’рбетници. Наскоро морињата и океаните ги населиле разни видови риби, кои потоа тргнале и во слатките води — езерата и реките.

На копното, на бреговите на мочуриштата, почнале да растат растенијата. Со тоа се појавила храна на копното, па настанале и инсектите. Во почетокот на карбонот, пред 360 милиони години, растенијата пополека ги освоиле бреговите. Првите `рбетници излегле од водата — водоземците, кои научиле да го вдишуваат воздухот и имале 4 нозе за одење. Стануваат се побројни, а од нив се развиваат ползачите (*Naosaurus*) кои се во состојба надвор од водата да се излегуваат од черупки


Категорија:Геолошка скала
Македонско-турски односи

## Историја

Поради историското и културно минато, Република Македонија и Турција имаат многу блиски и пријателски односи. Набргу, откако Македонија прогласила независност од поранешна Југославија на 8 септември 1991 година, Турција како една од првите земји кое го направила тоа, ја признала независноста на Македонија под нејзиното уставно име -Република Македонија , како една од 130 земји во светот. Билатерални односи биле воспоставени на 26 август 1992 година. Македонија има отворено амбасада во Анкара и генерален конзулат во Истанбул, додека Турција има отворено амбасада во Скопје, како и генерален конзулат во Битола. Исто така турскиот јазик е коофицијален јазик во две Општини во Република Македонија, во Центар Жупа и Пласница, покрај македонскиот. Турција и Македонија исто така имаат добри економски односи. Има неколку турски компании во Македонија, како Тав (која го има изградено Аеродромот Александар Велики) и Сисекам.

## Евро-аталантски аспирации

Двете земји се кандидти за членство во Европската унија. Турција е силен поддржувач на Македонија за членство во НАТО, која кон пактот се приклучила во 1952 година.

## Македонски државјани од турско потекло

Во Македонија живеат 77.959 луѓе од турска националност, што е вкупно 3,85% од целото население на земјата.  Турците имаат политичка партија во Македонија, наречена Демократска партија на Турците во Македонија.

## Соработка во областа на културата

Соработката во областа на културата помеѓу Македонија и Турција датира од 1995 година, кога била воспоставена со меѓународен договор.

На 22 април 2009 година во Истанбул, на министрите за култура на двете земји потпишале нова програма за соработка во областа на културата за периодот меѓу 2009 и 2011 година. Според програмата, двете земји ќе ја интензивираат соработката во различни сегменти на културата и уметноста. Покрај тоа, земјите-членки ќе ги промовираат  Културно-информациските центри - Македонија и Турција во Истанбул во Скопје. По тој повод, македонскиот министер, исто така, најавил дека македонската Влада одлучила да ја обнови куќата на родителите на Мустафа Кемал Ататурк, која се наоѓа во селото Коџаџик во близина на Дебар.  Турските власти дозволиле на македонските археолози да направат копија на Александарскиот саркофаг по кое ќе биде изложен во Музејот на Македонија .

## Наводи


Турски
Категорија:Билатерални односи на Турција
Фанерозоик

**Фанерозоикот** е најмладиот еон во геохронолошката поделба на историјата на Земјата. Се смета дека започнал пред околу 545 милиони години, а трае и денес. Фанерозоикот е обележан со богатство и разновидност на растителниот и животинскиот свет. Како почеток на фанерозоикот е земено времето кога за првпат се појавиле животните со черупки.

Фанерозоикот е поделен на три ери:

* Палеозоик
* Мезозоик
* Кенозоик

Првиот период на палеозоикот се нарекува камбриум, па според тоа времето пред фанерозоикот се нарекува преткамбриум.

 


Категорија:Геолошка скала
Категорија:Праисторија
Категорија:Зборови што ги нема во ТРМЈ
Религија во Литванија

Најголемиот дел од верниците во Литванија се римокатолици.

Според последната анкета спроведена од страна на Евробарометар во 2005,,

* 49% од литванските граѓани одговориле дека "веруваат во Бог односно дека тој постои".
* 36% одговориле дека "веруваат во некоја друга натприродна сила".
* 12% одговориле дека "не веруваат ниту во Бог ниту во некоја друга сила".

## Христијанство

### Римокатоличка црква
[right|thumb|[Вилниушка катедрала]]

79% од Литванците припаѓаат на Римокатоличката црква. Некои католички свештеници пружиле отпор на комунистичкиот режим кој продолжил да постои по независноста.

Во близина на Шиулај се наоѓа Ридот на Крстовите, нарекуван и храм на антикомунистичкиот отпор. Латинските крстови биле забраниети од страна на Руската Православна кон крајот на 19 век. Советските власти продолжиле со забраната.

### Православие

Вкупниот број на православни верници во земјата е околу 4.5%, претежно Руси.

### Протестантство

Вкупниот број на протестанти е 0,8% од вкупниот број на население, претежно на Евангелската Лутеранска црква на Литванија .

Постојат и мали протестантски заедници во северните и западните делови на земјата. Самогитија била историски позиционирана помеѓу двете германски држави под контрола на Ливонија на север и Источна Прусија. Во 16 век, од овие два региони започнало да се шири Лутеранство. Мнозинството од пруските Литванци кои живеат во Источна Прусија и во Мемеланд се членови на Пруската Евангелистичка црква. По 1945 бројот на верниците на Лутеранскиот протестантство во Литванија се намалил.

Во земјата од 1990 година опстојуваат и Обединетите методисти, Баптистичката црква и Менонитите .

## Ислам

Во Литванија, исламот има долга историја за разлика од многу други северните европски земји. Во времето на Големото Кнежевство Литванија и Полско-литванската Државна Заедница на јужните делови од земјата се населиле кримските Татари  Денеска овие Татари се нарекуваат Литвански Татари.

## Јудаизам

Според пописот од 2001 година, вкупниот број на евреи бил 1.272.

## Наводи
Петар Јуруков

**Петар Христов Јуруков** (Карлово, 19 декември 1882 — Прилеп, 18 јануари 1906) — македонски револуционер, учесник во македонското револуционерно движење, член и војвода на Македонската револуционерна организација.

## Животопис
десно|мини|250п|Војводата во четничка униформа

Роден е 1882 година во Карлово, тогаш во Источна Румелија. До 4-ти клас учел во Карлово, а 5-тиот клас го завршил во Пловдив во 1898 година. Својот револуционерен пат го започнал во Самоков, како член на младинскиот револуционерен кружок Трајко Китанчев.

Петар Јуруков со неполни 19 години заминал со една чета предводена од Михаил Апостолов- Попето и Аргир Манасиев и се упстиле во Тиквешијата, со цел да киднапираат еден рударски инженер, Англичанец. Потоа се префрлиле во Кукуш, заменувајќи го Христо Чернопеев.

Во пролетта 1902 година на предлог на Гоце Делчев Петар Јуруков заминува пак во Тиквешијата со цел да раководи со тиквешката околиска чета.

Непосредно пред востанието Петар Јуруков располагал со околу 300 пушки. При крајот на јули неговата четата имала 80 души од кои биле формирани три одделенија и биле изведени повеќе диверзантски акции. Поради тие дејства се зголемила раздвиженоста и репресивноста кај турската војска, па војводата Јуруков ги распуштил мобилизираните селани, а оставил 40 востаници.

Од овие се формирале две чети. Четите биле принудени да се префрлат во Прилепско. Во средината на август војводата Јуруков се вратил во Тиквешијата.

На 16 август востаниците биле ненадејно нападнати и започнала жестока битка кај с. Шешково. Во таа борба загинале 15 четници и 17 турски војници.

Во 1905 година, по заповед на Македонската револуционерна организација, го презел раководењето со разбиениот Крушевски реон. Умрел од тешка рана во Крушево, во 1905 година.

Во негова чест во Прилеп е поставен споменик, кој што е урнат после 1944 година.

## Извори


## Галерија


Image: Yordan Spasov - belite Petar Yurukov - cherni.JPG|Четите на Јордан Спасов (во бело) и Петар Јуруков (во црно) од 20.06.1905 г.
Image: Petar Yurukov by Dimitar Karasoyanov 2.jpg|Јуруков како четник. 
Image: Petar-Yurukov-Hristo-Tatarchev.JPG|Потврда за Јуруков од Задграничното претставнштво, потпишано од Христо Татарчев.
Image: Cheta petar jurukov.jpg|Четата на Јуруков во 1903 г.  
Image: 
Image:  
Image:  
Image:   
 


Категорија:Дејци на ВМОРО
Категорија:Македонски револуционери
Категорија:Македонски војводи
Категорија:Луѓе од Карлово
Категорија:Починати во Прилеп
Категорија:Родени во 1882 година
Категорија:Починати во 1906 година
Категорија:Дејци на МРО
Категорија:Македонци во Бугарија
Категорија:Учесници во Илинденското востание
Религија во Луксембург

мини|Луксембург, Клерво, црква
Постојат поголем број на верски организации во Луксембург. Најголема заедница е Римокатоличката, но земјата ги почитува и правата на другите религиозни заедници.

Според последната анкета спроведена од страна на Евробарометар во 2005,

* 44% од граѓаните на земјата одговориле дека "веруваат во Бог односно дека тој постои".
* 28% одговориле дека "веруваат во некоја друга натприродна сила".
* 22% одговориле дека "не веруваат ниту во Бог ниту во некоја друга сила".

## Христијанство

### Римокатоличка црква

Римокатолицизмот е најстарата религија во Луксембург. Луксембург е главниот центар за христијанството во текот на средниот век. Таа успеала да се задржи на големоравниште во времето на реформацијата. Вкупниот процент на верници е околу 95%.

### Протестантство

Протестантството е втора најголема религија во Луксембург со околу 10.000 верници (1 % до 3,2 % од населението). Тие се поделени во неколку протестантски цркви и вероисповеи, вклучувајќи ги лутеранството, калвинизмот, англиканството и евангелизмот.

## Јудаизам

Денес, во Луксембург живеат околу 1.200 Евреи, од кои, 650 се верски активни.

## Ислам

## Наводи
Алто Парагвај (департман)

мини|Шеќерна трска, Линеа 14, регион Агуа Дулче

**Алто Парагвај** (шпански: *Alto Paraguay*) е департман во Парагвај. Главен град на овој департман е Фуерте Олимпо. Во 1992 година департманот Чако бил споен со овој денешен департман и со тоа повторно се создал оригиналниот департман Олимпо кој опстојувал сè до 1945.

## Окрузи и градови

Овој департман е поделен на пет окрузи:

Најзначајните градови во Алто Парагвај се:
* Фуерте Олимпо
* Бахија Негра
* Пуерто Каскадо

## Надворешни врски
* Информации за Алто Парагвај 
* Краток опис на департманот 
* farmland real estate Алто Парагвај

Категорија:Департмани во Парагвај
Категорија:Држави и територии настанати во 1992 година
Азуај (покраина)

мини|Старата катедрала во Куенка
**Азуај** е покраина во Еквадор создадена на 25 јуни 1824. Таа опфаќа околу 7.700&nbsp;км2. Главен град е Квенка. Оваа покраина се наоѓа во јужниот дел од централното плато на Еквадор.

## Надворешни врски
* Официјална страна на покраината
* Ubicacuenca.com - карта и водич 

Категорија:Покраини во Еквадор
Покраини во Еквадор

**[[Еквадор]]** е поделен на **24 [[покраина|покраини]]** (, singular *provincia*). Покраините на Еквадор се:

300px|Карта на Еквадор

## Поврзано
* Кантони во Еквадор
* Еквадор

## Надворешни врски
* 


Категорија:Административна поделба на Еквадор
Категорија:Еквадор
Категорија:Првостепени административни единици на земјите
Категорија:Списоци на административни единици на земјите
Департмани во Боливија

Боливија е поделена на  9 департмани (). Департманите и главните градови (во загради) се:

Секој департман е поделен на покраини и секоја покраина е поделена на општини и секоја општина е поделена на кантони.

## Поврзано

* Покраини на Боливија
* Општини на Боливија
* Кантони на Боливија
* Боливија

## Наводи

*
Департмани во Парагвај

**Департманите во [[Парагвај]]** се првостепените административни единици на државата. Парагвај се состои од  17 **[[департман]]и** (; singular – *departamento)* и еден округ на главниот град (*distrito capital*).

## Департмани
Департманите во Парагвај се:

## Поврзано
* Парагвај
* Окрузи во Парагвај
* Административна поделба на Парагвај

## Надворешни врски
* 

*
Категорија:Првостепени административни единици на земјите
Категорија:Списоци на административни единици на земјите
Покраини во Боливија

десно|border|200п|Знаме на Боливија.

десно|200п|Грб на Боливија.

Боливија е поделена на неколку административни нивоа, меѓу кои се и **покраините на Боливија** како втора административна поделба. Поделбата на Боливија е следната:
* 9 **[[Департмани на Боливија|департмани]]** (*departamentos*)
** 112 **покраини** (*provincias*)
*** 314 **[[Општини на Боливија|општини]]** (*municipios*)
**** 1374 **[[Кантони на Боливија|кантони]]** (*cantones*)

= Департмани =

= Покраини =
## Бени

## Чукисака

## Кочабамба

## Ла Пас

## Оруро

## Пандо

## Потоси

## Санта Крус

## Тариха

## Извори
* Национален институт за статистика - Боливија  (шпански)

## Поврзано

* Департмани на Боливија
* Општини на Боливија
* Кантони на Боливија
* Боливија

*
Категорија:Второстепени административни единици на земјите
Категорија:Списоци на административни единици на земјите
Аеродром Венеција

**Аеродромот во Венеција** (IATA: VCE, ICAO: LIPZ), познат и како Аеродром Марко Поло, е аеродром сместен 8 километри северно од Венеција, Италија, во месноста Тесера, дел од општината Венеција, близу гратчето Местре. Аеродромот е именуван по Италијанскиот морепловец Марко Поло, кој се смета за првиот Европеец кој ја открил Кина. 
Со 8,602,652 патници опслужени во 2008 година, го зазема третото место во Италија. 
Аеродромот е опслужен со еден модерен терминал, отворен во 2002 година, и кој веќе доаѓа до својот максимум, опслужувајќи ги сите редовни и чартер линии, како и интерконтинентални летови до Канада, САД и Блискиот Исток.
Со аеродромот раководи SAVE S.p.A., компанија која го раководи и аеродромот во Тревизо. Аеродромот е исто така ставен на берзата во Милано, позната како Borsa Italiana.
Аеродромот е поврзан со блиската железничка станица Венеција-Местре, автобуска станица, како и водено такси до Плоштадот Свети Марко.

## Авиокомпании и одредишта
* Aegean Airlines (Атина)
* Aer Lingus (Даблин)
* Aeroflot (Москва Шереметјево)
* AirBaltic (Рига)
* Air Europa (Мадрид)
* Air France (Лион, Париз Де Гол)
* Air Transat (Монтреал, Торонто)
* Alitalia (Каљари, Палермо, Рим Фјумичино)
* Alitalia (Бари, Бриндизи, Катанија, Наполи, Рим Фјумичино
* Austrian Airlines оперирано од Tyrolean Airways (Виена)
* Blue Air (Сукеава)
* Bmibaby (Источен Мидлендс)
* British Airways (Лондон Гетвик, Лондон Хитроу)
* Brussels Airlines (Брисел)
* Carpatair (Тимисоара)
* Cimber Sterling (Копенхаген)
* Czech Airlines (Прага)
* Delta Air Lines (Атланта, Њујорк Кенеди)
* EasyJet (Берлин Шенефелд, Бристол, Лион, Лондон Гетвик, Наполи, Париз Де Гол, Рим Фјумичино)
* Emirates (Дубаи)
* Finnair (Хелсинки)
* Iberia Airlines (Мадрид)
* Jet2.com (Лидс/Бредфорф, Единбург, Манчестер)
* KLM (Амстердам)
* Луфтханза (Франкфурт)
* Lufthansa Regional оперирано од Air Dolomiti (Минхен)
* Lufthansa Regional оперирано од Lufthansa CityLine (Диселдорф)
* Meridiana (Букурешт Хенри Коанда, Каљари, Катанија, Наполо, Олбија)
* Norwegian Air Shuttle (Осло Гардермоен)
* Scandinavian Airlines System (Копенхаген)
* Swiss International Air Lines оперирано од Contact Air (Цирих)
* TAP Portugal (Лисабон)
* TAROM (Букурешт Хенри Коанда)
* Thomson Airways (Лондон Гетвик, Манчестер)
* Tunisair (Џерба, Монастир, Тунис)
* Turkish Airlines (Истанбул Ататурк)
* Vueling Airlines (Барселона, Мадрид, Севиља)

## Карго одредишта
thumb|right|Airside of the terminal building

* Aeroflot-Cargo (Москва Шереметјево)
* Air Contractors (Лондон Станстед, Париз Де Гол)
* DHL Aviation (Лондон Хитроу)
* FedEx Express (Атланта, Мемфис, Милано Малпенза, Минеаполис, Нешвил, Њујорк, Париз Де Гол)
* TNT Airways (Брисел)
* UPS Airlines (Њујорк Кенеди)
* Volga-Dnepr (Москва Домодедово, Москва Шереметјево, Москва Внуково, Уљјановск, Емељаново)

## Надворешни врски
* Официјално мрежно место 
* Venice airport map & info  (англиски)

Категорија:Аеродроми во Италија‎
Категорија:Венеција
Соколовидни

**Соколовидни** () — ред од околу од околу 290 видови на диурнални грабливи птици. Систематиката на соколовидните е отежната.

## Потешкотии во систематиката

Традиционално сите соколовидни птици се групирани во четири фамилии во овој единствен ред. Меѓутоа, во Европа стана вообичаено соколовидните птици да се разделуваат на два реда: соколите и каракарите остануваат во редот *Falconiformes* (со околу 60 видови во 4 групи), додека останатите 220 видови (вклучувајќи ги и оние од фамилијата *[[Accipitridae]]* − орли, јастреби и многу други) се сместуваат во посебен ред - *[[Accipitriformes]]*. Праисториска фамилија позната само од фосилни остатоци е *[[Horusornithidae]]*.

Тезата за поделба на соколовидните на повеќе редови доаѓа од тоа што редот би можел да не споделува единствена еволутивна линија која е ексклузивна за другите птици. Најконтроверзната, но истовремено и најдобро поткрепена со докази, теорија е онаа што вели дека *[[Cathartidae]]* не се соколовидни птици, туку се поврзани со штрковите, во посебниот ред *[[Штрковидни|Ciconiiformes]]*. Меѓутоа, морфолошките докази го поткрепуваат заедничкото потекло на соколовидните птици, како и тоа дека бувови (утковидни) би можеле да се исто така многу блиски со *Falconiformes*.

Анализите на кариотипот укажуваат на тоа дека јастребите од Новиот Свет (фамилија *Cathartidae*) се навистина одделни, како и тоа дека *Accipitridae* стои настрана од сите други соколовидни птици, бидејќи нивните микрохромозоми покажуваат висок степен на спојување со средноголемите хромозоми, што е единствена појава кај птиците (de Boer 1975, Amaral & Jorge 2003, Federico *et al.* 2005). Дали ова има вредност за поддршка на предложениот ред *Accipitriformes* е сè уште предмет на расправа, но барем потврдува дека аципитридите се монофилетска група.

Постои една скорешна теорија  основана на генетски истражувања која вели дека соколите се поблиски со папагалите и врапчевидните птици отколку со другите (вклучувајќи ја и фам. *Accipitridae*), како и тоа дека според претходно кажаното, соколовидните не образуваат монофилетска група дури и ако се исклучат претставниците од фам. *Cathartidae*.

## Особини

Соколовидните се познати од средниот еоцен (а можен базален род е *[http://taylorandfrancis.metapress.com/index/P18941434J1VMU05.pdf Masillaraptor]* од Мезел Пит). Тие обично имаат остар кукест клун со восковица (мека маса) на проксимодорзалната површина, во која се сместени ноздрите. Нивните крила се долги и доста широки, погодни за брз лет, при што надворешните 4-6 примарни пердуви се емаргинирани.

Соколовидните имаат силни нозе и стапала со соколски канџи и спротивна задна канџа. Речиси сите соколовидни се месојадни, ловејќи со помош на остриот вид во текот на денот или на зајдисонце. Тие живеат мошне долго и повеќето имаат низок степен на размножување.

## Наводи


*
Категорија:Птици
ФК Кожуф

**ФК Кожуф** е македонски фудбалски клуб од Гевгелија кој моментално игра во Втората македонска фудбалска лига - Исток. Клубот игра на Градскиот стадион во Гевгелија.

## Историја
[мини|десно|250px|Спортски клуб „Кожух“ од [Гевгелија, фотографирано пред почеток на натпреварот меѓу СК „Југославија“ од Неготино и СК „Кожух“. Резултат: 12:0 за Кожух. Фотографија од најверојатно 1930-те години]]
Клубот бил основан во 1922 година.

Клубот ја освоил Втората фудбалска лига - Исток во сезоната 1993/94. Поради тоа, екипата обезбедила учество во Првата фудбалска лига во сезоната 1994/1995 под името Кожуф Винојуг. На крајот на сезоната, екипата завршила на последното место и се вратила во Втората лига.
## Моментален состав

Дејан Смилевски 20п|Македонец
Александар Алчинов 20п|Македонец
Димитар Мицевски 20п|Македонец
Виктор Кангов 20п|Македонец
Дејан Коцев 20п|Македонец
Михаил Панев 20п|Македонец
Мите Аѓиоски 20п|Македонец
Коста Поп-Зафиров 20п|Македонец
Стефан Шулев 20п|Македонец
Миле Упчев 20п|Македонец
Сашко Ристевски 20п|Македонец
Драган Стојановиќ 20п|Македонец
Слободан Улишев 20п|Македонец
Александар Ефтимов 20п|Македонец
Ристо Танев 20п|Македонец
Јован Петров 20п|Македонец
Горан Стојкоски 20п|Македонец
Александар Даноски 20п|Македонец
Марио Донев 20п|Македонец
Славчо Станчев 20п|Македонец
Игор Атанасоски 20п|Македонец
Цветан Чурлинов 20п|Македонец
Блашко Делиманов 20п|Македонец
Ангел Дрљанов 20п|Македонец
Марјан Папучиев 20п|Македонец

Кожуф
Категорија:Појавено во 1922 година во Македонија
Религија во Малта

Најголема религија во Малта е Римокатоличката.

[thumb|Катедралата Свети Паул во [Мдина]]

## Христијанство

### Историја
 
Црквата во Малта е опишана во книгата на Апостолските Дела (Дела 27:39-42; Дела 28:1-11) според која таа била основана од страна на Свети Апостол Павле и Свети Публиј, како нејзин прв епископ. Се смета односно се верува дека на островот Свети Павле престојуал во 60 година, време кога од овде заминал за Рим. Денеска постојат неколку катакомба|катакомби кои го потврдуваат ранохристијанскиот карактер на Малта. Според традицијата, Публиј, римскиот управник на Малта во времето на Свети Павле, станал првиот епископ на Малта по неговото покрстување во христијанството.

Додека малтешки острови биле под власта на витешкиот ред Болничари, од 15 век до крајот на XVIII век, Големиот мајстор имал статус на управител на Католичката црква, и уживал посебна врска со папата. Со текот на годините, моќта на витешкиот ред била намалена како и нивната власт, која завршила по доаѓањето на Наполеон Бонапарт во 1798 година на островот, на патот кон неговиот поход кон Египет.

Во 1814 година, Малта станала дел од Британската Империја во согласност со Договорот од Париз. Британското владеење траело 150 години до 1964 година кога Малта се здобила со независност. Британска власт на островот ги донела првите протестантски односно англикански мисионери, но сепак британска власт имала верска толеранција кон римскиот католицизам, како доминантна форма на христијанството во текот малтешки историја.

## Јудаизам

Еврејското населеое во Малта било едно од најголемите верски заедници во средниот век во времето на Норманите. Во 1479 година, Малта и Сицилија паднале под Арагонска власт и според указот издаден од страна на шпанските власти во 1492 година сите Евреи биле принудени да ја напуштат земјата доколку не се преобратат во христијанство. Неколку малтешки Евреи биле христијанизирани, со цел да можат да останат во земјата.

## Други религии

Во земјата опстојуваат и други верски организации, како протестанти, Јеховини сведоци, баптисти, муслимани итн.
## Наводи
Цеко Стефанов

**Цеко Стефанов – Попиванов** (Кочани, 27 септември 1907 – Скопје, 20 септември 1944) — македонски поет, писател и новинар. Во 1943 година одиграл контроверзна улога во убиството на 13 симпатизери на НОБ и партизани од страна на бугарските окупациски сили.

## Животопис

Рано се приклучува кон работничкото движење. Во 1926 година учествува на Вториот конгрес на СКОЈ во Виена.

Заедно со Чедомир Миндеровиќ во 1932 година ја објавува збирката поезија „Документи“, а во 1933 година ја објавува својата најзрела поетска творба, репортажната поема „Мата Теглач“. Критиката доста поволно ја оценува оваа поема, но набрзо неговиот татко Стефан Попиванов е уапсен од Сталиновата полиција во СССР како агент-провокатор и како реакција на тоа левоориентираните публикации во земјата му ги затвораат вратите на Стефанов. Во 1938-1939 година ја пишува драмата „Земјата“ на македонски народен јазик, во 1940 година, заедно со Радослав Гогиќ, ја објавува репортажата „Поданици на ничијата земја“ (за фашистичкиот прогон на Евреите), а во 1941 година објавува избор од својата поезија под наслов „Оризови полиња“.

Во 1930-тите соработува со повеќе весници и списанија („Луч“, „Вардар“, „Штампа“, „Правда“), уредник е на „Јужни задругар“, а пишува и за бугарски весници. Одржува блиски контакти со Кочо Рацин, Јован Поповиќ, Антун Колендиќ и Бранко Лазаревиќ. Главно пишува на српски јазик, но и на македонски и бугарски.

На 22 септември 1943 се приклучува на Шарскиот партизански одред. Во одредот не останува долго и бега од одредот на 18 октомври. Оди во бугарската полиција и дава податоци за одредот и за заднинската организација врз основа на кои на 21 октомври е извршена акција на бугарските окупациски сили во која загинуваат 13 симпатизери на НОБ и партизани.

По акцијата Стефанов е држан еден месец во затвор по што е испратен во Бакумскиот манастир во Пазарџик. На 10 јуни 1944 година се враќа во Скопје, а на 20 септември, непосредно пред ослободувањето на Скопје, се самоубива.

Син е на Стефан Попиванов и брат на Малина Попиванова. Татко е на сликарот Златко Стефанов.

Во 1996 година Блаже Ристовски ја објавува неговата драма „Земјата“.

## Наводи

## Литература
* Цеко Стефановић, „Мата Теглач“, Скопље, 1933.
* Блаже Ристовски „Портрети и процеси“, „Култура“, Скопје, 1989, том 2, 394-427 стр.
* Душко Атанасовски „Прилози кон вистината“, Тетово, 2004, 15-123 стр.

С
С
Категорија:Луѓе од Кочани
Категорија:Починати во Скопје
Нови Кнежевац

[thumb|300px|Местоположба на општината Нови Кнежевац во [Србија]]

**Нови Кнежевац** (унг. Törökkanizsa) е градска населба во истоимената општина во Севернобанатскиот округ, во покраината Војводина, Република Србија. Според пописот од 2002 г. во општината имало 12.952 жители (според пописот од 1991 г. имало 8.062 жители).

## Демографија
Во населбата Нови Кнежевац живеат 7.567 полнолетни жители, а просечната старост на населението изнесува 39,8 години (38,1 кај мажите и 41,3 кај жените). Во населбата има 2.780 домаќинства, а просечниот број на членови по домаќинство е 2,71.

Населението во оваа населба е многу нехомогено, а во последните три пописи, забележан е пад во бројот на жителите.

:*Графикон за промената на бројот<br /> на жителите во текот на 20. век*

## Галерија

Слика:Novi_Kneževac,_Orthodox_church.jpg|Православна црква.
Слика:Saint_George_the_Martyr_Roman_Catholic_Church,_Novi_Kneževac,_Vojvodina,_Serbia_-_20060701.jpg|Католичка црква.


## Надворешни врски
* Официјално мрежно место

## Наводи

Категорија:Општини во Војводина
Крижевци

**Крижевци** — град во копривничко-крижевската жупанија во Хрватска. Според пописот од 2001 г. градот имал вкупно 11.541 жител. Поради близината на Загреб (57&nbsp;км), Крижевци се развива како сателитска градска населба со поволна положба во близина на регионалните средишта Копривница (31&nbsp;км), Бјеловар (33&nbsp;км) и Вараждин (48&nbsp;км).

За настанокот на Крижевци била важна макросообраќајната положба. Уште од антиката и средниот век на просторот на Крижевци се наоѓала крстосница на патишта, а низ населбата поминувал познатиот пат на кралот Коломан кој го поврзувал панонскиот и јадранскиот простор. Крижевци лежи на 140 метри надморска височина.
thumb|250px|left|Панорама на Крижевци

## Население

Според пописот од 1991 г. составот на населението во градот Крижевци бил:

* Хрвати - 10.215 (90,91%)
* Срби - 405 (3,60%)
* Југословени - 216 (1,92%)
* останати - 146 (1,29%)
* национално неопределени - 149 (1,32%)
* регионалнио определени - 3 (0,02%)
* непознати - 102 (0,94%)

Според пописот од 2011 година, Општина Крижевци имала население од 21.122 жители, распоредени во следниве населени места:

* Апатовец, жители: 350
* Бекетинец, жители: 38
* Бојниковец, жители: 219
* Буковје Крижевачко, жители: 316
* Царевдар, жители: 438
* Цубинец, жители: 546
* Чабраи, жители: 153
* Дијанковец, жители: 188
* Дољанец, жители: 53
* Долна Брчковчина, жители: 165
* Долна Глоговница, жители: 129
* Долен Дубовец, жители: 34
* Ѓурѓиц, жители: 267
* Ердовец, жители: 207
* Горна Брчковчина, жители: 160
* Горна Глоговница, жители: 115
* Горен Дубовец, жители: 8
* Грачина, жители: 209
* Иванец Крижички, жители: 308
* Јарчани, жители: 97
* Каране, жители: 229
* Клоштар Војаковачки, жители: 366
* Костадиновац, жители: 14
* **Крижевци**, жители: 11,231
* Кучари, жители: 31
* Кунѓевац, жители: 11
* Лемеш, жители: 111
* Лемеш Крижевачки, жители: 183
* Мајурец, жители: 423
* Мале Сесвете, жители: 46
* Мал Царевдар, жители: 19
* Мал Порочец, жители: 169
* Мал Равен, жители: 15
* Мариновец, жители: 103
* Мичиевац, жители: 69
* Новаки Равенски, жители: 178
* Нови Бошњани, жители: 81
* Нов Ѓурѓиц, population 130
* Осиек Војаковачки, жители: 205
* Павловец Равенски, жители: 101
* Песек, жители: 271
* Побрѓани Војаковачки, жители: 35
* Подгаец, жители: 21
* Пољана Крижевачка, жители: 396
* Повелиќ, жители: 86
* Прикрај Крижевачки, жители: 194
* Рушевац, жители: 182
* Среден Дубовец, жители: 93
* Стара Вес Равенска, жители: 31
* Стари Бошњани, жители: 105
* Света Хелена, жители: 309
* Свети Мартин, жители: 91
* Шпиранец, жители: 151
* Веќеславец, жители: 143
* Велике Сесвете, жители: 87
* Велики Поточец, жители: 399
* Велики Равен, жители: 219
* Војаковец, жители: 234
* Вуиќи Војаковачки, жители: 57
* Жибриновец, жители: 113

## Надворешни врски
* Официјално мрежно место 

## Наводи


Категорија:Копривничко-крижевска жупанија
Категорија:Градови во Хрватска
Нешо Марковски

**Нешо Марковски** (Тетово,  - Скопје, ) — македонски новинар, сценарист и општественик.

## Животопис
Марковски е роден во Тетово на 20 јули 1927 година. Учествувал во НОБ. Во новинарството е од 1948 година, кога го уредувал весникот Шар во Тетово. Кон средината на педесеттите години на XX век бил соработник па уредник на Внатрешно-политичката рубрика на „Нова Македонија“. Во периодот 1957/58 год. бил еден од основачите и уредниците на седмичникот „Вечер“ во издание на НИП „Нова Македонија“. Бил и прв главен уредник на македонското издание на седмичникот „Комунист“ во 1964 година. Бил претседател на Здружението на новинарите на Македонија. Починал во Скопје на 17 мај 1985 година.

## Филмографија
Марковски напишал и три сценарија на телевизиски проекти:
* 1957: Полог (економски преглед) (Сценарио)
* 1957: Полог (туристички преглед) (Сценарио)
* 1958: Во пазувите на Шара (Сценарио)

## Наводи

Категорија:Луѓе од Тетово
Категорија:Починати во Скопје
Категорија:Македонски новинари
Категорија:Учесници во НОБ
Врата

мини|Врата
**Врата** е преграда што се отвора и затвора и покрива некој отвор. Вратите се користат на ѕидови, автомобили и мебел. Вратата може да има клуч за безбедност и контролирање на можноста за влегување или излегување. Вратата се користи за затворање на атмосфера, заклучување на воздушните драфтови внатре во просторијата и забранување на промена на температурата (од топло на ладно и обратно). Тие исто така помагаат кога има пожар, така што го спречуваат.

## Вратата како тема во уметноста и во популарната култура
* „Квака“ — кус расказ на македонската писателка Сања Михајловиќ-Костадиновска од 2018 година.
* „Врата“ — песна на полскиот поет Тадеуш Ружевич.
* „Врата“ — песна на полскиот поет Тадеуш Ружевич од 1966 година.
* „Капија“ — песна на полскиот поет Тадеуш Ружевич од 2000 година.
* „Врата место епилог“ — расказ на македонската писателка Цветанка Трпкова.
* „Кваки или спомени“ — краток расказ на Оливера Ќорвезироска од 2021 година.
* „Врати“ (англиски: *The Doors*) — американска рок-група.
* „Врата што се врти“ (англиски: *The Revolving Door*) — песна на американската рок-група Американ мјузик клаб (*American Music Club*) од 1994 година.
* „Девет железни врати“ (англиски: *Nine iron doors*) — песна на македонската група Анастасија.

## Галерија

Податотека:St.Johannis kirche-Goettingen.jpg|мини|Врата на црквата св. Јован во Гетинген, Германија
Податотека:20231119 1439Св. Албан39.jpg|мини|Врата на црквата св. Албан во Гетинген, Германија
Податотека:20231119 1439св. АЛбан.jpg|мини|Кваката на главниот влез на црквата св. Албан во Гетинген, Германија
Податотека:St Martin3.jpg|мини|Врата на црквата св. Мартин во Касел, Германија
Податотека:Aachen cathedral1.jpg|мини|Влезната врата на Ахенската катедрала, Германија
Податотека:Dominikanerkirche st andreas1.jpg|мини|Портата на доминиканската црква „Св. Андреас“ во Келн, Германија
Податотека:Vrata-Охрид.jpg|мини|Врата на куќа во Охрид
Податотека:Врата 2024-Охрид.jpg|мини|Врата на куќа во Охрид
Податотека:Врата-Куќа на Робевци.jpg|мини|Врата на куќата на Робевци (19 век) во Охрид
Податотека:Vrata2024.jpg|мини|Врата на црквата „Успение на пресвета Богородица“ во Охрид
Податотека:Porte ouverte.jpg|мини|Убава врата


## Наводи

Категорија:Градежништво
Категорија:Дом
Категорија:Видови порти
Лазо Милошевски

**Лазо Милошевски** (Тетово,  - Скопје, 1963) бил југословенски и македонски атлетичар. Бил член на АК Работнички од Скопје.

## Животопис
Милошевски е роден во Тетово на 5 март 1926 година. Завршил Сојузен курс за атлетски инструктори во Белград. Бил првак на Македонија во атлетика на куси патеки. Прв атлетичар од Македонија, член на Репрезентацијата на Југославија на 400 и 4 Х 400 м, за која настапил шестпати. На Балканските игри во Букурешт (Романија, 1947) освоил златен медал на 4 Х 400 м со балкански рекорд и четврто место на 200 м. На двомечот Италија : Југославија во Милано во 1948 година го освоил прво место на 4 Х 400 м со нов југословенски рекорд. На Првенството на Југославија во Загреб (1950), освоил златен медал на 400 м, со нов македонски рекорд.
Бил и уредник на Спортската редакција на Радио Скопје. Во негова чест во Македонија  подолго време се организираше меѓународниот меморијален митинг „Лазо Милошевски“, кој во последните години прави пауза во одржувањето.

## Наводи

Категорија:Луѓе од Тетово
Категорија:Починати во Скопје
Категорија:Македонски атлетичари
Михаил Младенов

мини|десно|Михаил Младенов
**Михаил Младенов** (Тетово, ? – затворот Дијарбекир, Турција, 1906) — македонски револуционер и истакнат член на ТМОРО.
Бил директор на тетовската прогимназија. Во времето на тетовските провали во 1905 година, пренесувајќи бомби за една од четите, бил уапсен и осуден на 101 година затвор, каде што и починал.

## Наводи

Категорија:Луѓе од Тетово
Категорија:Македонски револуционери
Категорија:Починати во 1906 година
Марко Павлов

**Марко Павлов** (Сечиште, Тетовско, 1785 - Тетово, ) ― првиот дипломиран македонски лекар.

## Животопис
Павлов е роден во Тетовско 1785 година. Рано останал без родители и бил присвоен од италијански трговец. Во 1807/08  година завршил медицина во Монпелје, како еден од најстарите дипломирани лекари од Македонија. Бил лекар на Наполеоновата војска (1808/09), воен лекар во Тунис и Мароко и доброволец
во Грчкото востание во 1821 година. Кариерата ја продолжил во тоа што е денес Бугарија, а во 40-тите години на XIX век, се вратил во Тетово.

## Наводи

Категорија:Родени во 1785 година
Категорија:Македонски лекари
Категорија:Отомански лекари
Категорија:Луѓе од Тетовско
Категорија:Починати во Тетово
Атанас Петровски

**Атанас (Ацо) Петровски** (Тетово,  - Скопје, ) — македонски филмски режисер и продуцент.

## Животопис
Петровски е роден во Тетово на 12 мај 1923 година. Од 1945 година вршел одговорни функции во конституирањето на македонската кинематографија. Тој е еден од организаторите на првата македонска независна филмска продукција ФРЗ во 1968 година. Во 1976 е именуван за прв директор на Кинотеката на Македонија, каде што останува до пензионирањето во 1985.

## Филмографија
Режирал околу 20 документарни филмови, меѓу кои и:
* „Велигденски адети“ (1953), 
* „Галичка свадба“ (1955), 
* „Стара чаршија“ (1955), 
* „Дервиши“ (1955) и 
* „Тенда“ (1955).

## Наводи

Категорија:Луѓе од Тетово
Категорија:Починати во Скопје
Категорија:Македонски режисери
Категорија:Македонски продуценти